
 భుజంగరావుకి తిరిగి కోపం వచ్చింది. ఆంజనేయులు లాంటి బుద్ధుమంతుడికి తన కూతుర్నిచ్చి చేయాలనుకుంటున్న భుజంగరావులో అసూయ తొంగిచూసింది. "ఎందుకరెస్ట్ చేశారు?" "దొంగతనం నేరం మీద. ఆయన ఎలాంటి వారో మీకు తెలీదా బాబాయిగారూ? ఆయన దొంగతనం చేస్తారా?" తరణి భయోద్వేగంతో వణికిపోతూ అంది. "అలాంటి వాడు కాదు. కానీ ఏ ఆధారమూ లేకుండా పోలీసులెలా అరెస్ట్ చేస్తారు?" అడిగాడు భుజంగరావు తిరిగి కాళ్ళూపటం మొదలెడుతూ. తరణికి అయన మనోగతం అర్ధమయిపోయింది. చిన్నపిల్లాడిలా ఉక్రోషానికి పోయే భుజంగరావు గారు ఆంజనేయుల్ని కాపాడడు అని నిర్ధారించుకొని, బంగ్లాలోకి పరిగెత్తింది. భువనేశ్వరీదేవి ఏదో గుడికి వెళ్లినట్లు పనివాడు చెప్పటంతో కొద్దిక్షణాలు చేష్టలు దక్కి నిల్చుండి పోయింది. వెంటనే తేరుకొని అవుట్ హౌస్ లోకి పరిగెత్తి తన గాజులు తీసుకొని పోలీస్ స్టేషన్ కేసి పరిగెత్తింది. పోలీస్ స్టేషన్ చేరుకునే వరకూ ఆలోచిస్తూనే ఉంది. తను చూసిన ఉత్తరాలు, వాటిలో మేటర్, ఖర్చు దగ్గర వెనుకాడే మనస్తత్వం, తరచూ ఒక వ్యక్తి పల్లెటూరు నుంచి వచ్చి కలిసి వెళ్ళటం, ఉద్యోగం వదులుకోలేని భయం అన్నిటిని కలిపి ఆలోచిస్తే ఆంజనేయులికి డబ్బు అవసరం బాగా ఉందనిపిస్తోంది. అలా అని దొంగతనం చేశాడంటే నమ్మలేకపోతోంది. తనను అన్నాళ్ళు ఏ స్వార్థమూ లేకుండా కాపాడిన ఆంజనేయుల్ని ఎలాగైనా కాపాడాలనే నిర్ణయాని కొచ్చింది. ఒకవేళ నిజంగానే దొంగతనం చేసినా. సమయానికి ఆనందం కూడా లేడు. ఆలోచనలతో, ఆందోళనతోనే పోలీస్ స్టేషన్ లోకి వెళ్ళి ఎస్.ఐ ని కలిసింది తరణి. "దొంగతనం చెయ్యలేదని వాదించకు వయస్సులో ఉన్న పిల్ల. ఆఫీసు డబ్బు అప్పలరాజుగారు ఆంజనేయులి కిచ్చింది నిజం. ఆ డబ్బు ఇవ్వవలసిన వాళ్ళకు ఆంజనేయులు ఇవ్వలేదన్నది అంతకంటే నిజం. పాతిక వేలు తను వాడేసుకుని, నెలనెలా రెండు వేలిస్తూ పోతున్నాడు ఆంజనేయులు. నిజం బయటకొచ్చే లోపు అప్పు తీర్చేస్తే పోతుందను కున్నాడు. కానీ ఈలోపు అనుకోకుండా అవతలి వ్యక్తి ఏదో పని మీద అప్పలరాజు గారి ఆఫీసుకి ఫోన్ చేసి,ఆయన లేకపోవటంతో, అప్పలరాజు గారి బావమర్దితో మాట్లాడుతూ అసలు అప్పెవడు తీర్చమన్నాడు మీ బావని. నెలనెలా రెండు వేలివ్వకపోతే అని మాట వరసకు అనటంతో విషయం బయటికొచ్చింది. ఇప్పటికి నాలుగువేలిచ్చాడు. ఇంకా ఇరవయి ఒక్క వెయ్యి ఇవ్వాల్సి ఉంది. అది తప్పే కదా! ప్రజలు తప్పులు చేస్తేనే గదా మాకు చేతినిండా పని, జేబుల నిండా డబ్బు... ఆ...?!" అన్నాడు ఎస్. ఐ తరణి కేసి కాంక్షగా చూస్తూ. తరణి మాట్లాడలేదు. "తన తప్పు ఆంజనేయులు ఒప్పుకున్నాడు. ఇప్పుడేమంటావ్?" అన్నాడు ఎస్.ఐ. తిరిగి. ఆమె ఎత్తయిన ఎద వేపే ఓరగా చూస్తూ. తరణి తలతిప్పి లాకప్ లో ఉన్న ఆంజనేయులి కేసి చూసింది. ఆంజనేయులు తప్పు చేసిన వాడిలా తల వంచుకుని వున్నాడు. తరణికి ఎస్.ఐ. చెప్పింది నమ్మక తప్పలేదు. తనతో తెచ్చిన గాజుల్ని, చేతికున్న ఉంగరాల్ని తీసి ఎస్.ఐ. కిస్తూ... "ఇవి తీసుకుని అప్పు క్రింద జమ కట్టుకొని వదిలేయండి సార్... ప్లీజ్..." అంది. ఎస్.ఐ. నవ్వాడు... వంకరగా నవ్వాడు... ప్రక్కనున్న కానిస్టేబుల్స్ తలెటో తిప్పుకున్నారు. "ప్లీజ్... సర్..." అంది తరణి. "ఇవి చాలవమ్మా... గోల్డ్ ధర తగ్గిపోలే..." నవ్వుతూ అన్నాడు ఎస్.ఐ గాజుల్ని, ఉంగరాల్ని టేబుల్ మీద ఉంచుతూ. తరణికి ఓ క్షణం ఏం చేయాలో తోచలేదు. "నీ బాధ నాకర్ధమయిందమ్మా... డబ్బు రికవరీ చేసేదాకా ఆంజనేయుల్ని వదలటానికి రూల్స్ ఒప్పుకోవు. ఇరవై నాలుగు గంటల లోపు కోర్టులో హాజరు పర్చాలి కూడా. అప్పుడదో పెద్ద కేసవుతుంది. పాపం ఎలా మరి...?" ఎస్.ఐ తరణినే తిరిగి ప్రశ్నించాడు. "మీరే ఎలాగో రక్షించాలి సార్..." బ్రతిమిలాడుతున్నట్లుగా అంది. "సరే... మరి...నిన్ను చూస్తుంటే జాలేస్తోంది. గాజులు, ఉంగరంతో సరిపెట్టుకొమ్మని అప్పలరాజుగారి బావమర్దికి నచ్చ జెప్పాలి. వినకపోతే బెదిరించాలి. ఈలోపు వాళ్ళెంత ఒత్తిడి తెచ్చినా, ఆంజనేయుల్ని కోర్టులో హాజరు పర్చగూడదు. చాలా తతంగం ఉంది...వూ... పెద్ద చిక్కే వచ్చిపడిందే...?!" ఆలోచిస్తూండిపోయాడు ఎస్.ఐ. ఈ తతంగాన్ని దూరం నుంచి చూస్తున్న ఆంజనేయులు ఏదో అనుమానించాడు. ఎస్.ఐ. మనసులో దురుద్దేశ్యం ఉందని పసిగట్టాడు. తరణిని వెళ్ళిపొమ్మని చెప్పాలనుకునే లోపే... "సరేనమ్మ... నాదసలే జాలి గుండె... తప్పదుగదా మరి... దీనికొకటే పరిష్కారం ఉంది..." అన్నాడు ఎస్.ఐ. "చెప్పండి సార్... మీరేం చేయమన్నా చేస్తాను" అంది తరణి. "నువ్వేం చేయవద్దు. నేనే ఏదో ఒకటి చేస్తాను. నువ్వు గమ్ముగా ఉంటే చాలు. ఒక అరగంట..." అన్నాడు ఎస్.ఐ. నర్మగర్భంగా. తరణికి అర్ధం కాలేదు. "నో...నో... తరణి... నువ్వెళ్ళిపో..." అన్నాడు ఆంజనేయులు హిస్టీరిక్ గా. అప్పటికీ తరణి అనుమానించలేదు. "చెప్పండి సార్..." అంది తరణి అర్ధింపుగా. "ఒక్క అరగంట మనం ప్రక్కకెళ్ళి వస్తే చాలు. కేసు దానంతటదే సెటిలయిపోతుంది..." అన్నాడు ఎస్.ఐ. పాము బుసలా. అప్పటికి గాని అర్ధం కాలేదు తరణికి. అర్ధమయి ఏదో అనేలోపే... ఎస్.ఐ. చెంప చెల్లుమంది. జరిగిందేమిటో అక్కడున్న వారికి వెంటనే అర్ధం కాలేదు. అర్ధమయ్యే సరికి భువనేశ్వరీదేవి కోపంతో ఊగిపోతూ కనిపించింది. "అరగంట కాదు గంట వస్తుంది. పదా నేను కూడా వస్తాను... రాస్కెల్... అభం శుభం తెలీని పిల్లని ఏం చేయాలనుకుంటున్నావ్ రా..." అంది భువనేశ్వరీదేవి కోపంగా. ఎస్.ఐకి తల కొట్టేసినట్లయిపోయింది.

 bhujangaraoki tirigi kopam vachindi. aanjaneyulu lanti buddhumanthudiki tana koothurnichi cheyalanukuntunna bhujangaraolu asuya tongichusindi. "endukarest chesaru?" "dongatanam neram meeda. aayana elanti vaaro meeku teleedaa babaigaru? aayana dongatanam chestara?" tarani bhayodvegamto vanikipotuu andi. "alanti vaadu kaadu. cony e aadhaaramuu lekunda polisulela arest chestaaru?" adigaadu bhujangarao tirigi kaalluupatam modaledutuu. taraniki ayana manogatam ardhamayipoyindi. chinnapilladila ukroshaaniki poye bhujangarao gaaru aanjaneyulni kapadadu ani nirdhaarinchukoni, banglaaloki parigettindi. bhuvaneshwareedevi edho gudiki vellinatlu panivaadu cheppatamtho koddikshanaalu cheshtalu dakki nilchundi poyindi. ventane terukoni avut hous loki parigetti tana gaajulu teesukoni polies station kesi parigettindi. polies station cherukune varakuu aalochistune undi. tanu chusina uttaraalu, vaatilo mater, kharchu daggara venukade manastatvam, tarachuu oka vyakti palleturu nunchi vachi kalisi vellatam, udyogam vadulukoleni bhayam annitini kalipi aalochiste aanjaneyuliki dabbu avasaram baga undanipistondi. alaa ani dongatanam chesadante nammalekapotondi. tananu annaallu e swaarthamuu lekunda kaapaadina aanjaneyulni elagaina kapadalane nirnayaani kochindi. okavela nijamgaane dongatanam chesina. samayaniki aanandam kuudaa ledu. aalochanalatho, aandolanatone polies station loki velli es.ai ni kalisindi tarani. "dongatanam cheyyaledani vaadinchaku vayassulo unna pilla. aafiisu dabbu appalaraajugaaru aanjaneyuli kicchindi nijam. aa dabbu ivvavalasina vaallaku aanjaneyulu ivvaledannadi antakante nijam. paatika velu tanu vaadesukuni, nelanela rendu vaelistuu potunnadu aanjaneyulu. nijam bayatakoche lopu appu teerchesthe potundanu kunnadu. cony eelopu anukokunda avatali vyakti edho pani meeda appalaraju gaari aafiisuki fon chesi,aayana lekapovatamto, appalaraju gaari baavamardito maatlaadutuu asalu appevadu teerchamannaadu mee bavani. nelanela rendu velivvakapothe ani maata varasaku anatamtho vishayam bayatikochindi. ippatiki naluguvelichadu. inka iravayi okka veyyi ivvalsi undi. adhi tappe kada! prajalu tappulu chestene gadaa maaku chetininda pani, jebula ninda dabbu... aa...?!" annadu es. ai tarani kesi kaankshagaa chustuu. tarani matladaledu. "tana tappu aanjaneyulu oppukunnadu. ippudemantav?" annadu es.ai. tirigi. aame ettayina edha vepe oragaa chustuu. tarani talatippi lakap loo unna aanjaneyuli kesi chusindi. aanjaneyulu tappu chesina vadila tala vanchukuni vunnadu. taraniki es.ai. cheppindi nammaka tappaledu. tanatho tecchina gaajulni, chetikunna ungaraalni teesi es.ai. kistuu... "ivi teesukuni appu krinda jama kattukoni vadileyandi sar... please..." andi. es.ai. navvaadu... vankaragaa navvaadu... prakkanunna conistables taleto tippukunnaru. "please... sar..." andi tarani. "ivi chalavamma... gold dhara taggipole..." navvutuu annadu es.ai gaajulni, ungaraalni table meeda unchutuu. taraniki oo kshanam yem cheyalo thochaledu. "nee baadha nakardhamayindamma... dabbu rikavari chesedaka aanjaneyulni vadalataaniki rools oppukovu. iravai naalugu gantala lopu kortulo haajaru parchali kuudaa. appudado pedda kesavutundi. paapam ela mari...?" es.ai taranine tirigi prasninchaadu. "meere elago rakshinchaali sar..." bratimilaadutunnatla andi. "sare... mari...ninnu chustunte jaalestondi. gaajulu, ungaramtho saripettukommani appalaraajugaari baavamardiki nacha jeppali. vinakapothe bedirinchaali. eelopu vaallenta ottidi tecchina, aanjaneyulni kortulo haajaru parchagudadu. chala tatangam undi...voo... pedda chikke vachipadinde...?!" aalochistuundipoyadu es.ai. ee tatamgaanni dooram nunchi chustunna aanjaneyulu edho anumaaninchaadu. es.ai. manasulo duruddesyam undani pasigattaadu. taranini vellipommani cheppalanukune lope... "sarenamma... naadasale jaali gunde... tappadugadaa mari... deenikokate parishkaaram undi..." annadu es.ai. "cheppandi sar... meerem cheyamanna chestaanu" andi tarani. "nuvvem cheyavaddu. nene edho okati chestaanu. nuvvu gammugaa unte chaalu. oka araganta..." annadu es.ai. narmagarbhamgaa. taraniki ardham kaaledu. "noo...noo... tarani... nuvvellipo..." annadu aanjaneyulu histeeric gaa. appatikee tarani anumaaninchaledu. "cheppandi sar..." andi tarani ardhimpugaa. "okka araganta manam prakkakelli vaste chaalu. kesu daanantatade setilayipotundi..." annadu es.ai. paamu busala. appatiki gaani ardham kaaledu taraniki. ardhamayi edho anelope... es.ai. chempa chellumandi. jarigindemito akkadunna vaariki ventane ardham kaaledu. ardhamayye sariki bhuvaneshwareedevi kopamtho oogipothoo kanipinchindi. "araganta kaadu ganta vastundi. padaa nenu kuudaa vastaanu... raskel... abham shubham teleeni pillani yem cheyalanukuntunnav raa..." andi bhuvaneshwareedevi kopanga. es.aiki tala kottesinatlayipoyam.